Publication: Magyar Közlöny
Issue: MK-2011-31 (Year: 2011, Number: 31)
Era: contemporary
Section: A Kormány a sportról szóló 2004. évi I. törvény 79. § (1) bekezdés b) pont ba) alpontjában kapott felhatalmazás alapján,
Paragraph Index: 254

(4) Ha a versenyzõ vagy a sportszakember a doppingeljárás során vagy az eltiltás hatálya alatt érdemben közremûködik más versenyzõ, csapat vagy sportszakember doppingvétségének a felderítésében, vagy bizonyításában, velük szemben a másodfokú határozat meghozatalát vagy a fellebbezési idõ lejártát megelõzõen, valamint – a vonatkozó nemzetközi követelményben foglaltakra is figyelemmel – a másodfokú határozat meghozatalát vagy a fellebbezési idõ lejártát követõen az egyébként alkalmazandó eltiltás idõtartama csökkenthetõ, de nem lehet kevesebb az eltiltás idõtartamának negyedénél. Ha az eltiltás idõtartama végleges, a csökkentett büntetés nem lehet kevesebb 8 évnél. Ha az eltiltási idõszak csökkentése alapjául szolgáló feltétel nem teljesül, az eljáró doppingbizottság, illetve dopping fellebbviteli bizottság elrendeli az egyébként alkalmazandó eltiltás idõszak teljes idõtartamának letöltését.

Source: https://magyarkozlony.hu/hivatalos-lapok/7fe731870d6a2d02a984ba5b1f853888644489f7/dokumentumok/297616ed1c8d6d8f71a718af83c799057586c951/letoltes